Антителата против коронавируса се задържат в тялото едва няколко месецаТова създава предпоставки за повторно заразяване Нивата на антитела в организма на хора , които предпазват срещу SARS - CoV - 2 , спада драстично след развиването на инфекция . Антителата са основният елемент от механизма за имунна защита , който спира проникването на вируса в клетките на тялото . Екип на Imperial College London откри , че броят пациенти , които са тествани и имат антитела , е спаднал с 26 % между юни и септември . Според тях имунитетът отслабва и създава възможността за многократна зараза . „ Имунитетът се износва много бързо . Изминаха едва три месеца от първите тестове и вече забелязваме спад в антителата с 26 % “ , споделя един от изследователите , участващи в проучването , професор Хелън Уорд . Спадът е по - драстичен при пациентите на възраст над 65 години в сравнение с по - младите . Освен това спадът е по - голям при тези , които не изпитват симптоми , в сравнение с тези , които са развили COVID - 19 . Данни , събрани от медицински работници , сочат още , че честото излагане на вируса води до по - висок брой антитела . Антителата се прикрепят към повърхността на вируса и пречат на прикрепването му към здрави клетки и атакуването на останалата част от имунната система . Все още не е ясно как спадът на антитела би се отразил на усилията за разработка на ваксина . Учените трябва да разгледат и други механизми за защита на организма като Т - клетки , които също може да играят роля в унищожаването на заразени клетки и струпването на други клетки в областта . Съществуват четири други вида коронавирус , които хората могат да прихванат многократно . Те причиняват настинки и повторната зараза може да стане в рамките на 6 до 12 месеца . Повечето хора изпитват слаби или почти никакви симптоми . Въпреки откритието до момента има прекалено малко данни за заболели от COVID - 19 , които са прихванали вируса повторно . Въпреки това изследователите твърдят , че това може да се дължи на факта , че имунитетът започва да спада едва сега . Надеждите са , че повторна инфекция би била по - лека , тъй като тялото има имунна памет след първата среща с вируса и знае как да се бори с него . Ако се появи успешна ваксина , съществува нуждата тя да бъде повтаряна с цел подсигуряване на имунитета след време .